Diari Oficial de la Generalitat Valenciana


Sumari del DOGV 8324, del 25-06-2018 (2018/6175)

RESOLUCIÓ de 21 de juny de 2018, del director general de Centres i Personal Docent, per la qual s'amplia el termini de presentació de sol·licituds de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2018-2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6175


Data del document
:   21-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 de juny de 2018, del director general de Centres i Personal Docent, per la qual s'amplia el termini de presentació de sol·licituds de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2018-2019. [2018/6175]  
  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (Bo Infantil), publicada en el DOGV 8298 de 18 de maig de 2018.  
  
Per Resolució de 6 de juny de 2018, de la Conselleria d'Educació, Investigació, Cultura i Esport, es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2018-2019 (DOGV 8313, 08.06.2018).  
  
En l'apartat 4.2, es disposa que el termini per a la presentació, per via telemàtica, de les sol·licituds per part de les escoles municipals, per al seu alumnat de 2 a 3 anys, serà des del 12 fins al 26 de juny de 2018.  
Així mateix, en l'apartat 5.3, es disposa que el termini per a realitzar la tramitació, per part dels centres i escoles infantils municipals, respecte de les sol·licituds i la documentació presentada per les persones sol·licitants, serà des del 12 fins al 26 de juny de 2018 i que, a més, en aquest termini, hauran de remetre a l'entitat col·laboradora les sol·licituds d'ajuda de l'alumnat (originals), junt amb la documentació que acompanya la sol·licitud.  
Atesa la repercussió social i econòmica d'aquestes ajudes, en les quals participa un nombre elevat de sol·licitants, així com de centres, i considerant que amb una ampliació dels terminis assenyalats en el paràgraf anterior no es perjudiquen drets de tercers, es fa necessari ampliar els esmentats terminis, tot això de conformitat amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.  
Així, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques, i el punt 2 de la disposició final tercera de l'Ordre 19/2018, de 16 de maig abans esmentada, resolc:  
  
Primer  
Ampliar el termini màxim del 26 de juny de 2018, establit en els apartats 4.2 i 5.3 de la Resolució de 6 de juny de 2018, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2018-2019, fins al 28 de juny de 2018.  
  
Segon  
Publicar la present resolució en el Diari Oficial de la Generalitat Valenciana, als efectes previstos en l'article 32 i 41 de la Llei 39/2015, d'1 d'octubre, del procediment administratiu comú i de les administracions públiques.  
Contra aquesta resolució, i d'acord amb el que disposa l'article 32 de la Llei 39/2015 d'1 d'octubre, del procediment administratiu comú de les administracions públiques, no es pot interposar cap recurs.  
  
  
València, 21 de juny de 2018.- El director general de Centres i Personal Docent: José Joaquín Carrión Candel.